1994-ben újra versenyzői szerepet kapott a világbajnokságon. A Simtek alakulatával a szezon összes versenyén részt vett. Csapattársa, Roland Ratzenberger a San Marinó-i nagydíj időmérőedzésén életét vesztette. A történtek ellenére David rajthoz állt a futamon. Pontot ebben az évben sem szerzett, legjobb eredményét a spanyol versenyen teljesítette, ahol tizedik lett.